Torben Svendsen og Raymond Gammelsrud trakk seg ut av Mecalimb i januar 2010 på grunn av uenighet rundt bandets fremtidige satsing. Kenneth Liljegren fra Asker ble ny vokalist i mars 2010. I august 2010 fikk Mecalimb platekontrakt hos engelske Rising Records (London), og startet innspilling av nytt album, samme høst i Lydmuren studio på Greåker. Albumet kom ut i mars 2011. Robin Larsen (fra bl.a. Hideous Deformity) fra Fredrikstad ble ansatt som ny gitarist tidlig i 2011, og i mars 2012 forlot Kenneth Liljegren gruppa. Etterfølgeren hans ble Stephan Hay (ex. Clone Industry). I 2014 tok Tom Angel over på gitar for Robin Larsen.